Diari Oficial de la Generalitat Valenciana


Sumari del DOGV 7266, del 05-05-2014 (2014/3556)

Acord de creació dels fitxers de dades de caràcter personal de titularitat pública de la Federació de Tennis de la Comunitat Valenciana.
----------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2013/12/04/(1)/dof/vci/html**

### Dades del document

Número de DOGV
:   7266

Data del DOGV
:   05-05-2014

Secció del DOGV
:   I. DISPOSICIONS GENERALS

Número del document
:   2014/3556


Data del document
:   04-12-2013

Organisme emissor
:   Federació de Tennis de la Comunitat Valenciana

Tipus de document
:   Acord

Descriptors 

:   * base de dades
    * esport professional
    * dades personals
    * legislació

Acord de creació dels fitxers de dades de caràcter personal de titularitat pública de la Federació de Tennis de la Comunitat Valenciana. [2014/3556]  
L'apartat 1 de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, estableix que «La creació, modificació o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent».  
La Federació de Tennis de la Comunitat Valenciana és una associació privada sense ànim de lucre amb personalitat jurídica i capacitat d'obrar, el fi prioritari de la qual és la promoció, tutela, organització i control de les modalitats i especialitats esportives que tinga adscrites, dins del territori de la Comunitat Valenciana.  
D'acord amb el que s'estableix en l'article 2 dels Estatuts de la Federació, interessa subratllar les següents notes relatives a la seua naturalesa jurídica:  
1) La Federació de Tennis de la Comunitat Valenciana és una associació integrada per esportistes, tècnics-entrenadors, jutges-àrbitres, així com clubs, i s'hi poden integrar també societats anònimes esportives i seccions esportives d'altres entitats.  
2) Té la consideració d'entitat d'utilitat pública, d'acord amb la Llei 10/1990, de 15 d'octubre, de l'Esport.  
3) Exerceix, per delegació de la Generalitat Valenciana, funcions públiques de caràcter administratiu, sota la tutela i coordinació de la Direcció General de l'Esport.  
En relació amb la titularitat privada o pública dels fitxers de les federacions esportives, l'Agència Espanyola de Protecció de Dades entén que, no obstant el caràcter d'entitats privades amb personalitat jurídica pròpia que els reconeix l'article 30 de la Llei 10/1990, de 15 d'octubre, de l'Esport, la jurisprudència del Tribunal Suprem els atribueix un caràcter mixt en atenció a les funcions que exerceixen (STS, Sala Tercera, 22.12.2010), doncs a més de les atribucions que els són pròpies, també exerceixen per delegació funciones públiques de caràcter administratiu, i actuen en aquest cas com a agents col·laboradors de l'Administració pública. En aquest sentit, la Sala Contenciosa Administrativa de l'Audiència Nacional, en les seues sentències d'1 d'abril de 2001 (recursos 232/10 i 233/10), considera que les federacions esportives exerceixen per delegació com a funció pública de caràcter administratiu la totalitat d'activitats que es descriuen en l'article 33.1 de la Llei de l'Esport, raó que porta a considerar de titularitat pública els fitxers creats per les federacions esportives la finalitat dels quals siga l'exercici, per delegació, d'aquestes funcions públiques de caràcter administratiu.  
La naturalesa jurídica de les funcions que exercisquen les federacions esportives, per a la finalitat de les quals s'hagen creat o es creen fitxers de dades de caràcter personal, determinarà, per tant, la seua titularitat privada o pública. En conseqüència, únicament tindran la consideració de fitxers de titularitat pública, i com a tals així s'hauran d'inscriure en el Registre General de Protecció de Dades, aquells la finalitat dels quals es corresponga amb l'exercici de les funcions recollides en l'article 33.1 de la Llei de l'Esport, per tractar-se de funcions públiques exercides per delegació de l'Administració pública esportiva.  
En tal sentit, l'article 33.1 de la Llei de l'Esport estableix que les federacions esportives espanyoles, sota la coordinació i tutela del Consell Superior d'Esports, exerciran les següents funcions:  
a) Qualificar i organitzar, si escau, les activitats i competicions esportives oficials d'àmbit estatal.  
b) Actuar en coordinació amb les federacions d'àmbit autonòmic per a la promoció general de la seua modalitat esportiva en tot el territori nacional.  
c) Dissenyar, elaborar i executar, en col·laboració, si escau, amb les federacions d'àmbit autonòmic, els plans de preparació dels esportistes d'alt nivell en la seua respectiva modalitat esportiva.  
d) Col·laborar amb l'Administració de l'Estat i la de les comunitats autònomes en la formació de tècnics esportius, i en la prevenció, control i repressió de l'ús de substàncies i grups farmacològics prohibits i mètodes no reglamentaris en l'esport.  
e) Organitzar o tutelar les competicions oficials de caràcter internacional que se celebren en el territori de l'Estat.  
f) Exercir la potestat disciplinària en els termes establits en la present llei i les seues disposicions de desenvolupament.  
g) Exercir el control de les subvencions que assignen a les associacions i entitats esportives en la forma que reglamentàriament es determine.  
En virtut d'això, de conformitat amb el que s'estableix en l'article 20 de la Llei Orgànica 15/1999, de 13 de desembre, la Junta Directiva de la Federació de Tennis de la Comunitat Valenciana, en sessió celebrada el dia 4 de desembre de 2013 acorda, per unanimitat, l'aprovació de la disposició de creació dels fitxers de dades de caràcter personal de titularitat pública de la Federació, en els termes següents:  
Primer. Es creen els fitxers de dades de caràcter personal de titularitat pública responsabilitat de la Federació de Tennis de la Comunitat Valenciana que s'indiquen en els annexos de la present disposició, i que hauran d'adequar-se als termes i condicions previstos en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, i disposicions de desenvolupament, en particular a les establides en el Reial Decret 1720/2007, de 21 de desembre, pel qual s'aprova el reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal.  
  
Segon. La Federació de Tennis de la Comunitat Valenciana, com a responsable dels fitxers, haurà d'adoptar les mesures necessàries per a garantir que les dades de caràcter personal tractades en aquests s'usen per a l'exercici de les funcions públiques recollides en l'article 33.1 de la Llei de l'Esport per delegació de l'Administració pública esportiva.  
  
Tercer. Els afectats podran exercir els drets d'accés, rectificació, cancel·lació i oposició, davant la Federació de Tennis de la Comunitat Valenciana, amb adreça a l'efecte de l'exercici dels drets esmentats en el carrer Doctor Lluch, s/n, 46403 València.  
Quart. La Junta Directiva de la Federació de Tennis de la Comunitat Valenciana té la competència per a la creació d'aquells fitxers de dades de caràcter personal de titularitat pública que, si escau, resulten necessaris per a l'exercici de les funcions públiques recollides en l'article 33.1 de la Llei de l'Esport per delegació de l'Administració pública esportiva.  
Disposició final primera. De la present disposició es donarà trasllat, en el termini de 30 dies des de la publicació d'aquesta, a l'Agència Espanyola de Protecció de Dades, d'acord amb el que es disposa en l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal, segons el qual seran objecte d'inscripció en el Registre General de Protecció de Dades els fitxers dels quals siguen titulars les administracions públiques, i en l'article 55.1 del Reial Decret 1720/2007, de 21 de desembre, pel qual s'aprova el reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, segons el qual «Tot fitxer de dades de caràcter personal de titularitat pública serà notificat a l'Agència Espanyola de Protecció de Dades per l'òrgan competent de l'administració responsable del fitxer per a la seua inscripció en el Registre General de Protecció de Dades, en el termini de 30 dies des de la publicació de la seua norma o acord de creació en el diari oficial corresponent».  
Disposició final segona. La present disposició entrarà en vigor l'endemà de la seua publicació en el Diari Oficial de la Comunitat Valenciana.  
  
València, 4 de desembre de 2013.- El president: Fernando García Armengol.  
  
  
ANNEX I  
  
a) Denominació del fitxer: Federats.  
b) Descripció detallada de la finalitat i usos previstos: tractament de les dades dels federats necessàries per a l'exercici de les funcions públiques recollides en l'article 33.1 de la Llei de l'Esport per delegació de l'Administració pública esportiva.  
c) Origen i procedència de les dades: federats, mitjançant els formularis corresponents.  
d) Estructura bàsica del fitxer:  
- Dades especialment protegides: salut.  
- Dades de caràcter identificatiu: NIF/DNI; nom i cognoms; telèfon; adreça; correu electrònic; signatura; imatge.  
- Dades de característiques personals: data de naixement; lloc de naixement; edat; sexe; nacionalitat; característiques físiques o antropomètriques.  
- Dades de circumstàncies socials: llicències.  
- Dades econòmiques, financeres i d'assegurances: dades bancàries.  
- Transaccions de béns i serveis: transaccions financeres.  
e) Sistema de tractament: mixt.  
f) Comunicacions de dades previstes: Real Federació Espanyola de Tennis; federacions provincials o autonòmiques de tennis; òrgans de l'Administració general de l'Estat, de la comunitat autònoma, provincial o local i institucions de caràcter públic competents; entitats bancàries; entitats asseguradores.  
g) Transferències internacionals de dades previstes: no estan previstes.  
h) Òrgan responsable del fitxer: Federació de Tennis de la Comunitat Valenciana.  
i) Serveis o unitats davant els quals poden exercitar-se els drets d'accés, rectificació, cancel·lació i oposició: Federació de Tennis de la Comunitat Valenciana, amb adreça a l'efecte de l'exercici dels drets esmentats en el carrer Doctor Lluch, s/n, 46867 València.  
j) Nivell de seguretat exigible, d'acord amb el que s'estableix en el títol VIII del Reial Decret 1720/2007: nivell alt.  
  
  
ANNEX II  
  
a) Denominació del fitxer: Pares o Tutors de Federats.  
b) Descripció detallada de la finalitat i usos previstos: tractament de les dades dels pares o tutors dels federats necessàries per a l'exercici de les funcions públiques recollides en l'article 33.1 de la Llei de l'Esport per delegació de l'Administració pública esportiva.  
c) Origen i procedència de les dades: pares o tutors de federats, mitjançant els formularis corresponents.  
d) Estructura bàsica del fitxer:  
- Dades de caràcter identificatiu: NIF/DNI; nom i cognoms; telèfon; adreça; correu electrònic; signatura; imatge.  
- Dades de característiques personals: dades de família.  
- Dades econòmiques, financeres i d'assegurances: dades bancàries.  
- Transaccions de béns i serveis: transaccions financeres.  
e) Sistema de tractament: mixt.  
f) Comunicacions de dades previstes: entitats bancàries.  
g) Transferències internacionals de dades previstes: no estan previstes.  
h) Òrgan responsable del fitxer: Federació de Tennis de la Comunitat Valenciana.  
i) Serveis o unitats davant els quals poden exercitar-se els drets d'accés, rectificació, cancel·lació i oposició: Federació de Tennis de la Comunitat Valenciana, amb adreça a l'efecte de l'exercici dels drets esmentats en el carrer Doctor Lluch, s/n, 46288 València.  
j) Nivell de seguretat exigible, d'acord amb el que s'estableix en el títol VIII del Reial Decret 1720/2007: nivell bàsic.  
  
  
ANNEX III  
  
a) Denominació del fitxer: Pares o Tutors d'Alumnes.  
b) Descripció detallada de la finalitat i usos previstos: tractament de les dades dels pares o tutors dels alumnes necessàries per a l'exercici de les funcions públiques recollides en l'article 33.1 de la Llei de l'Esport per delegació de l'Administració pública esportiva.  
c) Origen i procedència de les dades: pares o tutors d'alumnes, mitjançant els formularis corresponents.  
d) Estructura bàsica del fitxer:  
- Dades de caràcter identificatiu: NIF/DNI; nom i cognoms; telèfon; adreça; correu electrònic; signatura; imatge.  
- Dades de característiques personals: dades de família.  
- Dades econòmiques, financeres i d'assegurances: dades bancàries.  
- Transaccions de béns i serveis: transaccions financeres.  
e) Sistema de tractament: mixt.  
f) Comunicacions de dades previstes: entitats bancàries.  
g) Transferències internacionals de dades previstes: no estan previstes.  
h) Òrgan responsable del fitxer: Federació de Tennis de la Comunitat Valenciana.  
i) Serveis o unitats davant els quals poden exercitar-se els drets d'accés, rectificació, cancel·lació i oposició: Federació de Tennis de la Comunitat Valenciana, amb adreça a l'efecte de l'exercici dels drets esmentats en el carrer Doctor Lluch, s/n, 46175 València.  
j) Nivell de seguretat exigible, d'acord amb el que s'estableix en el títol VIII del Reial Decret 1720/2007: nivell bàsic.  
  
  
ANNEX IV  
  
a) Denominació del fitxer: Competició.  
b) Descripció detallada de la finalitat i usos previstos: tractament de les dades dels participants en les competicions esportives oficials necessàries per a l'exercici de les funcions públiques recollides en l'article 33.1 de la Llei de l'Esport per delegació de l'Administració pública esportiva.  
c) Origen i procedència de les dades: participants en les competicions esportives oficials, mitjançant els formularis corresponents.  
d) Estructura bàsica del fitxer:  
- Dades de caràcter identificatiu: NIF/DNI; nom i cognoms; telèfon; adreça; correu electrònic; signatura; imatge.  
- Dades de característiques personals: data de naixement; lloc de naixement; edat; sexe; nacionalitat; característiques físiques o antropomètriques.  
e) Sistema de tractament: mixt.  
f) Comunicacions de dades previstes: Real Federació Espanyola de Tennis; federacions provincials o autonòmiques de tennis; òrgans de l'Administració general de l'Estat, de la comunitat autònoma, provincial o local i institucions de caràcter públic competents; equips i clubs participants.  
g) Transferències internacionals de dades previstes: no estan previstes.  
h) Òrgan responsable del fitxer: Federació de Tennis de la Comunitat Valenciana.  
i) Serveis o unitats davant els quals poden exercitar-se els drets d'accés, rectificació, cancel·lació i oposició: Federació de Tennis de la Comunitat Valenciana, amb adreça a l'efecte de l'exercici dels drets esmentats en el carrer Doctor Lluch, s/n, 46094 València.  
j) Nivell de seguretat exigible, d'acord amb el que s'estableix en el títol VIII del Reial Decret 1720/2007: nivell bàsic.  
  
  
ANNEX V  
  
a) Denominació del fitxer: Esportistes d'Elit.  
b) Descripció detallada de la finalitat i usos previstos: tractament de les dades dels esportistes d'elit necessàries per a l'exercici de les funcions públiques recollides en l'article 33.1 de la Llei de l'Esport per delegació de l'Administració pública esportiva.  
c) Origen i procedència de les dades: integrants de la llista d'esportistes d'elit, mitjançant els formularis corresponents.  
d) Estructura bàsica del fitxer:  
- Dades de caràcter identificatiu: NIF/DNI; nom i cognoms; telèfon; adreça; correu electrònic; signatura; imatge.  
- Dades de característiques personals: data de naixement; lloc de naixement; edat; sexe; nacionalitat; característiques físiques o antropomètriques.  
- Altres tipus de dades: mèrits esportius.  
e) Sistema de tractament: mixt.  
f) Comunicacions de dades previstes: òrgans de l'Administració general de l'Estat, de la comunitat autònoma, provincial o local i institucions de caràcter públic competents.  
g) Transferències internacionals de dades previstes: no estan previstes.  
h) Òrgan responsable del fitxer: Federació de Tennis de la Comunitat Valenciana.  
i) Serveis o unitats davant els quals poden exercitar-se els drets d'accés, rectificació, cancel·lació i oposició: Federació de Tennis de la Comunitat Valenciana, amb adreça a l'efecte de l'exercici dels drets esmentats en el carrer Doctor Lluch, s/n, 46976 València.  
j) Nivell de seguretat exigible, d'acord amb el que s'establix en el títol VIII del Reial Decret 1720/2007: nivell bàsic.  
  
  
ANNEX VI  
  
a) Denominació del fitxer: Formació.  
b) Descripció detallada de la finalitat i usos previstos: tractament de les dades dels alumnes i professors dels cursos organitzats per la Federació, necessàries per a l'exercici de les funcions públiques recollides en l'article 33.1 de la Llei de l'Esport per delegació de l'Administració pública esportiva.  
c) Origen i procedència de les dades: alumnes i professors dels cursos organitzats per la Federació, mitjançant els formularis corresponents.  
d) Estructura bàsica del fitxer:  
- Dades especialment protegides: salut.  
- Dades de caràcter identificatiu: NIF/DNI; nom i cognoms; telèfon; adreça; correu electrònic; signatura; imatge.  
- Dades de característiques personals: data de naixement; lloc de naixement; edat; sexe; nacionalitat; característiques físiques o antropomètriques.  
e) Sistema de tractament: mixt.  
f) Comunicacions de dades previstes: òrgans de l'Administració general de l'Estat, de La comunitat autònoma, provincial o local i institucions de caràcter públic competents; entitats bancàries; AMPA organitzadores dels campionats.  
g) Transferències internacionals de dades previstes: no estan previstes.  
h) Òrgan responsable del fitxer: Federació de Tennis de la Comunitat Valenciana.  
i) Serveis o unitats davant els quals poden exercitar-se els drets d'accés, rectificació, cancel·lació i oposició: Federació de Tennis de la Comunitat Valenciana, amb adreça a l'efecte de l'exercici dels drets esmentats en el carrer Doctor Lluch, s/n, 46395 València.  
j) Nivell de seguretat exigible, d'acord amb el que s'estableix en el títol VIII del Reial Decret 1720/2007: nivell alt.  
  
  
ANNEX VII  
  
a) Denominació del fitxer: Sancions.  
b) Descripció detallada de la finalitat i usos previstos: tractament de les dades necessàries per a la gestió de les sancions imposades per la Federació en el marc de l'exercici de les funcions públiques recollides en l'article 33.1 de la Llei de l'Esport per delegació de l'Administració pública esportiva.  
c) Origen i procedència de les dades: persones sancionades per la Federació, a través dels corresponents procediments.  
d) Estructura bàsica del fitxer:  
- Dades relatives a la comissió d'infraccions: dades relatives a infraccions administratives.  
- Dades de caràcter identificatiu: NIF/DNI; nom i cognoms; telèfon; adreça; signatura.  
e) Sistema de tractament: mixt.  
f) Comunicacions de dades previstes: Real Federació Espanyola de Tennis; federacions provincials o autonòmiques de tennis; òrgans de l'Administració general de l'Estat, de la comunitat autònoma, provincial o local i institucions de caràcter públic competents.  
g) Transferències internacionals de dades previstes: no estan previstes.  
h) Òrgan responsable del fitxer: Federació de Tennis de la Comunitat Valenciana.  
i) Serveis o unitats davant els quals poden exercitar-se els drets d'accés, rectificació, cancel·lació i oposició: Federació de Tennis de la Comunitat Valenciana, amb adreça a l'efecte de l'exercici dels drets esmentats en el carrer Doctor Lluch, s/n, 46660 València.  
j) Nivell de seguretat exigible, d'acord amb el que s'establix en el títol VIII del Reial Decret 1720/2007: nivell mitjà.


Còpia Permalink ELI